6. โครงการในอนาคต

ด้วยศักยภาพของที่ดินและทรัพย์สินที่บริษัทฯ เลือกสรรมาแล้ว ในปี 2546 บริษัทฯ
วางแผนจะเปิดตัวโครงการอีก 7 โครงการ ซึ่งรูปแบบโครงการที่บริษัทฯ เปิดการขายในปี 2545
จะเป็นโครงการบ้านเดี่ยวทั้งสิ้น แต่ในปี 2546 บริษัทมุ่งเน้นที่จะขยายฐานทางการตลาดในทุก ๆ
ระดับราคา และประเภทของสินค้า โดยได้เริ่มจากกำหนดแผนกลยุทธ์ของบริษัท
และรายละเอียดของทั้ง 7 โครงการที่บริษัทฯ จะทำการเปิดตัวโครงการภายในไตรมาส 3 ของปี
2546 ดังต่อไปนี้

ตลาดระดับราคาบน (ตั้งแต่ 5 ล้านบาทขึ้นไป)

บริษัทได้มีการพัฒนาสายผลิตภัณฑ์ที่ได้ทำการเปิดขายไปเมื่อปีที่แล้วอย่างต่อเนื่อง
กล่าวคือได้มีการออกแบบบ้านใหม่ของโนเบิลทารา และ โนเบิลวานา
เพื่อตอบสนองความต้องการของลูกค้าที่ยังมีความนิยมในแบบบ้านราคาสูงที่ได้เปิดตัวไปเมื่อปีที่แล้ว
และนอกจากนี้ บริษัทก็ได้มีแผนการเปิดศูนย์การค้า และคอนโดมีดีไซน์ ในทำเลใจกลางซอยสุขุมวิท
ทองหล่อ โดยโครงการของบริษัทที่จะมุ่งเน้นในตลาดราคาบนดังกล่าวนี้ได้แก่

1.  โนเบิล ทารา งามวงศ์วาน การกลับมาอีกครั้งของบ้านโนเบิล ทารา
    เพื่อสนองตอบความต้องการของลูกค้าที่ต้องการบ้านโล่ง โปร่ง สบาย
    เป็นธรรมชาติด้วยรั้วสูงคลุมด้วยพันธุ์ไม้รอบโครงการพร้อมสระว่ายน้ำที่ให้ความเป็นส่วนตัวอย่างที่สุด
    ด้วยแนวคิดของการออกแบบบ้านรูปตัว C ของโนเบิล ทารา พร้อมแบบบ้านใหม่ขนาด 4
    ห้องนอน ทำให้ผู้อยู่อาศัยใกล้ชิดกับธรรมชาติได้ไม่ว่าจะอยู่ส่วนใดของบ้าน ตามแนวคิด
    “ธรรมชาติกลางบ้าน ณ บ้านกลางเมือง”

2.  โนเบิล อนา วานา ปิ่นเกล้า จากความสำเร็จอย่างดียิ่งของการขายโครงการวานา ปิ่นเกล้า
    บริษัทฯ จึงขยายโครงการในแบบบ้านวานาในทำเลเดียวกัน
    เพื่อรองรับกับความต้องการใช้ชีวิตในรีสอร์ทตลอด 365 วัน บ้านแต่ละหลังของอนา วานา
    ถูกขยายให้อยู่บนเนื้อที่ 100 ตารางวาขึ้นไป
    เพื่อให้ลูกค้าได้พักผ่อนแบบเข้าถึงธรรมชาติได้อย่างเต็มที่

3.  โครงการสาทร ท่าพระ เป็นโครงการภายใต้อีกหนึ่งแนวคิดของการอยู่อาศัย
    ด้วยการจัดสรรพื้นที่ในโครงการแบ่งขายเนื้อที่ดินมีขนาดตั้งแต่ 80-190 ตารางวา
    สำหรับคนเมืองที่ต้องการความสงบภายใต้สังคมเล็กๆ
    โครงการจัดให้มีสาธารณูปโภคส่วนกลางพร้อมรองรับให้ลูกค้าที่มีอยากมีบ้านด้วยการออกแบบของตนเอง
    โดยลูกค้าสามารถใส่ความคิดและสรรสร้างบ้านให้ถูกใจตัวเองและครอบครัวได้อย่างเต็มที่

4.  โนเบิล โอร่า ทองหล่อ ช็อปปิ้งเซ็นเตอร์ ของคนมีดีไซน์ แหล่ง Shopping Center
    กลางซอยทองหล่อ รูปแบบโครงการเป็น retail shop 2 ชั้น 25 ยูนิต ประกอบไปด้วย
    ร้านอาหารแบบ Life Styles และ ร้านค้าเครื่องตกแต่งบ้านแบบมีดีไซน์
    บนพื้นที่เช่ารวมทั้งสิ้น 3,200 ตารางเมตร

5.  โนเบิล โอร่า ทองหล่อ คอนโดมิเนียม โครงการถูกออกแบบเป็นคอนโดมีเนียมในอาคารสูง
    22 ชั้น 2 ตึก จำนวน 238 ยูนิต บนทำเลที่ดีที่สุดในกรุงเทพมหานคร ฯ
    โครงการนี้มีจุดเด่นในการออกแบบที่เชื่อมโยงบรรยากาศภายนอกเข้ามาสู่พื้นที่ภายใน
    และเปิดกว้างให้ทุกยูนิตเป็นห้องหัวมุม โดยที่นอกจากด้านหน้าของโครงการเป็นแหล่ง
    Shopping Center แล้ว ภายในโครงการยังเพียบพร้อมด้วยสิ่งอำนวยความสะดวก อาทิ
    ห้องออกกำลังกาย, สระว่ายน้ำ, ส่วนพักผ่อนสันทนาการ,
    ภัตตาคาร,และที่จอดรถส่วนตัวแต่ละยูนิต

ตลาดระดับราคาปานกลาง (ตั้งแต่สามล้านบาทขึ้นไปถึงห้าล้านบาท)

บริษัทได้เล็งเห็นถึงการเจริญเติบโตของตลาดระดับราคาปานกลางตั้งแต่ปีที่แล้ว
บริษัทจึงได้มีการเตรียมการเปิดตัวแบบบ้านใหม่ในตลาดราคาปานกลางภายใต้ชื่อ โนเบิล พาวัน
ซึ่งจะเป็นแบบบ้านสไตล์ Modern-retro ที่เป็นบ้านระดับราคาปานกลาง เริ่มต้นจากประมาน 3
ล้านบาท

6.  โนเบิลพาวัน คำว่าพาวันซึ่งหมายถึงลม
    อันเป็นที่มาของการออกแบบแบบบ้านเดี่ยวภายใต้สถาปัตยกรรมรูปแบบ Modern-retro
    ซึ่งมีการออกแบบที่ให้ทุกทิศทางมีมุมเปิดเพื่อให้ผู้อยู่อาศัยได้ชื่นชมกับบรรยากาศของสวนสวยภายนอกบ้าน
    ไม่ว่าจะอยู่มุมไหนแม้ยามนั่งทำงานหรือพักผ่อนภายในบ้าน โนเบิลพาวัน ตั้งอยู่ต้นซอยวัชรพล
    โดยโครงการเสนอแบบบ้านที่มีให้เลือก 4 แบบบนเนื้อที่ 50 ตารางวาขึ้นไป
    ในราคาเริ่มต้นเพียง 3 ล้านกว่าบาท

ตลาดระดับราคาล่าง (ต่ำกว่าสามล้านบาท)

เพื่อเป็นการเสริมศักยภาพการเจริญเติบโตของบริษัท
บริษัทจึงมีนโยบายในเชิงกลยุทธ์ที่จะทำการขยายตลาดมายังตลาดระดับราคาล่าง
บริษัทได้มีแผนการที่จะเปิดตัวแบนด์กลยุทธ์ใหม่ภายใต้ชื่อ เฟิสท์โฮม
ซึ่งนับได้ว่าเป็นอีกกลยุทธ์ทางการตลาดที่บริษัทที่คาดว่าจะได้รับความสำเร็จอย่างสูง

7.  เฟิสท์โฮม โครงการทาวน์เฮ้าส์ในราคาบ้านหลังแรก ด้วยรูปแบบทาวน์เฮ้าส์ 2
    ชั้นบนซอยวัชรพล ที่มีให้เลือกถึง 4 แบบ บนเนื้อที่ตั้งแต่ 18 ตารางวา ถึง 50 ตารางวา
    ในราคาเริ่มต้นเพียง 890,000 บาท หรืออาคารพาณิชย์ขนาด 3 ชั้นครึ่ง บนเนื้อที่ 18-30
    ตารางวา